Helmut Jahn

Helmut Jahn (* 4. január 1940, Zirndorf, Nemecko† 8. máj 2021, Campton Hills, Illinois, USA) bol nemecký architekt. Vychádzal z klasicistickej moderny. Patrí k tvorcom nového Berlína a jeho stavby sú významné pre súčasnú architektúru. Získal medzinárodný certifikát so stavbami ako Franfurktstká výstava veží, (1988 – 1991), Sony Centrum so železničnou vežou na Potsdamer Platz v Berlíne (1995 – 2000), Letisko Suvarnabhumi (2002 – 2005) tak ako aj Weser v Bremene.

Životopis 
Po absolovaní školy s maturitou študoval Jahn od roku 1960 do roku 1967 architektúru v Mníchove a Chicagu. V roku 1965 ukončil štúdium s diplomovou prácou na Technickej univerzite v Mníchove. O rok neskôr, 1966, opustil Nemecko a presťahoval sa do USA, aby tam študoval ďalší ročník architektúry, na Illinois Institute of Technology v Chicagu. Tam sa Jahn zoznámil s riaditeľom Ludwigom Miesom van der Rohe, ktorý v roku 1969 zomrel. 

Jahn dostal v roku 1967 miesto v renomovanej kancelárii C. F. Murphy a Associates v Chicagu. Tam nadobudol nevyhnutné projektovacie schopnosti. Krátko po svojom nástupe do podnikania sa stal jedným z asistentov Gene Summers.

Nemecký projektant sa vypracoval v krátkom čase na jedného z najžiadanejších architektov USA. Jahn sa stal v roku 1973 viceprezidentom ako aj riaditeľom pre projektovanie a dizajn C. F. Murphy a Associates. Jeho práca je orientovaná na klasicisticko moderné stavby.

Tak vzniklo mnoho návrhov pre monumentálne stavby, ktoré sa stali celosvetovo populárne. Postupným účinkovaním Jahna vo firme a účasti na podnikaní C. F. Murphy a Associates, bola roku 1981 táto spoločnosť premenovaná na Murphy/Jahn. 

Od roku 1981 vyučoval na amerických, renomovaných univerzitách ako Yale a Harvard. V roku 1982 sa stal Jahn riadnym profesorom na Illionis Institute of Technology. Koncom roku 1970 dostal ponuku na návrh Illionis Center v Chicagu. Jahnov model bol oceľovo-sklenená stavba s plochou využitia . Jedna zo striech vyčnievala ako sklenený cylinder, tvorila vnútornú halu, v ktorej sa nachádzali mnohé galérie, predajne a kancelárie. 

V roku 1984 sa podľa týchto plánov dokončil jeho gigantický projekt. V Nemecku vyvolal Jahn 1988 pozornosť s návrhom Messeturms vo Frankfurkte. Táto veža dostala názov „Ceruzka“ a výškou 257 metrov sa zaradila k najvyšším európskym budovám.

Od roku 1992 realizoval niekoľko projektov v Berlíne. K tomu sa pridali stavby „Kurfuerstendamm 70“ z roku 1994, Kurfuerstendamm 119, z roku 1994 a administratívna budova v časti Halensee z roku 1966. Renomovaný architekt spolupôsobil na stvárnení a zastavaní Potsdamer Platz v Berlíne, čo bolo v dobe výstavby najväčšie stavenisko v Európe. Jahn získal po medzinárodnom konkurze ponuku na stavbu Sony Center. Toto centrum v roku 2000 predstavovalo obytný, kancelársky a obchodný komplex, dnes patrí k svetovým stavbám v Berlíne. 

Počas 35 rokov v USA ovplyvnil svojou tvorbou americký stavebný sloh. Jeho konštrukcie sú často nezameniteľnou skleneno-oceľovou architektúrou.

Jahn sa takisto podieľal na projektovaní letísk v USA, v Saudskej Arábii a v Spolkovej republike Nemecko. Jahn sa špecializoval na návrhy výškových budov a mrakodrapov, ktoré sa stali vzorom postmoderny. Okrem toho sa zúčastňoval aj na iných rôznorodých projektoch. Mal široký záber pôsobenia. K jeho projektom patria: stanice, knižnice, kancelárske a justičné stavby, hotely, školy, športové štadióny a agro stavby.

Ďajším jeho projektom boli štyri administratívne budovy firmy Bayer Leverkusen v Leverkusene.

Projekty 

Letisko Suvarnabhumi, 1994
Sony Center, Berlín, 1993 – 99
21st Century Tower, Šanghaj, Čína, 1993 – 97
Messeturms
Hotel Kempinski, Munich Airport Center, Mnichov, 1990 – 96
Pallas Office Building, Stuttgart, 1989 – 94
Munich Order Center, Mnichov, 1989 – 93
Kurfürstendamm 70., Berlín, 1988 – 94
Hitachi Tower/Caltex House, Singapore, 1988 – 93
CitySpire Center
One liberty Plaza, Philadelphia, Pennsylvania, 1984 – 88
Wilshire/Weslwood Tower, Los Angeles, 1984 – 88
Northwestern Atrium Center, Chicago, 1984 – 87
United Airlines Terminal, O'Hare International Airport, Chicago, 1983 – 87
James R. Thompson Center, Chicago, 1978 – 85
rozšírenie Chicago Board of Trade, Chicago, 1978 – 82
Xerox Center, Chicago, 1978 – 80
Kemper aréna, Kansas City, Missouri, 1973 – 74

Referencie

Iné projekty

Externé odkazy 
 Oficiálna stránka

Zdroj 
 Great new buildings of the World, Harper Design, 2005
 Leicht Weit, Light Structures, Joerg Schlaich, Rudolf Bergerman

Nemeckí architekti
Architekti postmodernizmu
Osobnosti z Bavorska